AVASTUSRETKED JUMALA SÕNAS
Tere, suur aitäh, et vaatad taas saadet.
Olen Rory Kaye.
Uurime täna Jumala Sõna.
Täna tahaksin uurida Vana ja Uut Testamenti veidi sügavamalt.
Tahan näidata teile kirjakohta Matteuse evangeeliumi 3. peatükis.
Selles selgitab Ristija Johannes oma sõnumit.
Ta räägib Iisraeli rahvaga ning ütleb üsna mõjukaid asju.
Sõnum oli nii mõjuvõimas, et Jeesus ise ütles,
et Ristija Johannes oli aegade suurim prohvet.
See on tähelepanuväärne avaldus.
Kui Jeesus ütles seda, on see tõde.
Ristija Johannes ei teinud aga ühtki imet.
Mis tegi temast terve ajaloo suurima prohveti?
Selleks oli tema sõnum.
Mis oli tema sõnum?
Loen sellest veidi hiljem.
Peamiselt rõhutas ta, et oluline pole üksnes meeleparandus
vaid meeleparandus ning hea vilja kandmine.
Teisisõnu peab see olema siiras.
Seda ütlesid ka prohvetid enne teda, mistõttu ei ole see nii unikaalne.
Ainulaadne oli asjaolu, et Ristija Johannes ütles:
"Tema on Jeesus, Yeshua, Messias, Iisraeli püha, Iisraeli kuningas."
Tal oli eesõigus näidata, kes on Jeesus.
Ajaloo kõige olulisem prohvetlik sõnum.
Seejärel ütles ta meile kaht asja, mida Messias peaks tegema,
mida ei suutnud teha ükski teine kogu ajaloo vältel
ega suudaks ka edaspidi, peale Jeesuse.
Seega Ta on see, kes täidab meid
jätkuvalt Püha Vaimu ning Jumala tulega.
Samuti ütles ta, et Jeesus toob aita need,
kes kuuluvad Jumalale ning põletab lõplikult aganad.
Jeesus tuleb tagasi kohut mõistma.
Ta ei pea kohut mõistma
vaid iga inimese üle peetakse kohut Tema Sõna alusel.
Sõna "toora" tähendab tõlkes "Jumala Sõna".
Jeesus on toora, täielik ilmutus Jumala tahtest.
Siiski on viis Moosese raamatut, mis ilmutavad osa Jumala tahtest.
Kümme käsku.
Kokku 613 eeskirja, juhist, seadust ja käsku.
Kui Jeesus tuleb, on Ta terviklik Jumala Sõna.
Ta on täielik pakett ja tuleb parema e uue lepinguga.
Sina ja mina, olenemata, kas oled juut või mitte.
Mina olen juut.
Oleme uues lepingus Jumalaga, kui usume Jeesusesse e Yeshuasse.
See on parem leping.
Sa ei pea selleks olema juut.
Pole vahet, kas oled juut või mitte.
Uus leping põhineb sellele, mida Jeesus tegi ristil.
Just enne surma ütles Jeesus: "See on lõpetatud!"
Ta mõtles sellega kaht asja.
Esiteks Ta enda missioon.
Teiseks Moosese käsuseadus, st Moosesele ilmutatud Jumal Sõna.
Uus leping jõustus Tema surmaga.
Vaatame seda uut lepingut mõne hetke pärast.
See on palju väelisem leping,
mis annab meile Püha Vaimu läbi võimekuse täita Jumala tahet.
Teada Jumala tahet ning seda ka teha.
Vanas Testamendis, st Moosese seaduses
on reegleid ja eeskirju, mis aitasid inimestel mõista,
et me ei suuda täita Jumala nõudmisi ilma Tema abita.
Iisraeli rahvas igatses Messiat, kes võiks anda meile väe.
Iga juut Jeesuse ajal,
nii Peetrus, Paulus kui apostlid, teadsid uue lepingu tõotusi.
Täpselt nagu suur osa kristlasi teavad täna Johannese 3:16.
"Sest nõnda on Jumal maailma armastanud,
et ta oma ainusündinud Poja on andnud,
et ükski, kes temasse usub.."
Kreeka ja heebrea keeles tähendab sõna "usub" midagi jätkuvat.
Teisisõnu, kes usub
ja teeb seda jätkuvalt, ei hukku vaid omab igavest elu.
Juudid teadsid Jeesuse ajal uut lepingut just nii hästi.
Uue lepingu neli tõotust.
Võid lugeda sellest Jeremija 31:33-34.
Samuti võid leida selle
Heebrealaste 8:10-12, samuti Heebrealaste 10:16-17.
Tahan lihtsalt teid enne Matteuse lugemist julgustada.
Mis on see uus leping, mida Yeshua e Jeesus tuli kinnitama?
1. Jumal paneb meisse Püha Vaimu ning annab meile juhiseid.
Mitte seaduse nagu öeldakse Soome piiblitõlkes.
Ei, hoopiski toora, mis on kirjutatud Piiblis.
Tema Sõna ja juhised.
Jumal paneb oma armastuse seaduse, juhised,
tarkuse ja Sõna me mõistusesse ning kirjutab selle me südamesse.
See, mida Jumal paneb me südamesse,
kirjeldatakse 2. Korintlaste 12, milleks on tunnetusesõna,
tarkusesõna, prohveteering ning keelte tõlgitsemise.
Ta kirjutab asju su südamesse.
Sa ei kuule mõistuses vaid tead seda veendunult.
Selleks on usuand ja vaimude eristamisand.
Uurime, mida Ristija Johannes
ütles selle kohta ja vaatame uut lepingut edasi.
Ta ütleb Matteuse 3:11:
"Mina ristin teid veega, et te meelt parandaksite.."
Veega ristimise eesmärk,
mis oli enne vaid preestritele kättesaadav,
kandis Ristija Johannes üle kogu Iisraeli rahvale.
Tema sõnul on selle mõte,
et pöörduksid pattudest ning jätaksid need vette.
"..aga see, kes tuleb pärast mind, on minust vägevam.
Mina ei kõlba tooma talle jalatseidki.
Tema ristib teid Püha Vaimu ja tulega."
Jällegi näeme siin kestvat ajavormi.
Jeesus tuleb ja täidab meid jätkuvalt Püha Vaimuga ja tulega.
See oli üks olulisim inimkonnale antud sõnum.
Ütleksin, et ma ei kuule pea kedagi sellest jutlustamas.
Siiski oli see olulisim,
mida Ristija Johannes ütles Jeesuse kohta.
Ta täidab meid jätkuvalt Püha Vaimu ja tulega.
Kui sina või mina saan täidetud Püha Vaimuga,
mis on selle tulemuseks?
Sellele järgneb armastus,
kannatlikkus, lahkus, leebus, alandlikkus ja enesekontroll.
Selles on armastus, headus.
Kui saad täidetud Püha Vaimuga,
kuid mitte Jumala tulega, su kolleegid, klassikaaslased,
pere või tuttavad arvavad, et oled suurepärane inimene,
kuna sul on hea iseloom, mis tuleb Püha Vaimult.
Sellest ei piisa, too kedagi päästele,
too imesid, tee kedagi terveks ega aita saada patte andeks.
Kui avad oma suu, Jumala tuli annab meile jõu
teha koostööd Püha Vaimuga, et liikuda Tema andides.
Teadmise-, tarkusesõnad,
prohveteeringud, tervenemised ja imed.
Kõik see tuleb esile, kui saad täidetud Jumala tulega.
Jumala au ja tuli.
See annab sulle tulise armastuse, palve ja teenimise.
Loeme edasi.
Ütlen seda uuesti, Matteuse 3:11 lõpp.
"Tema (Jeesus) ristib teid Püha Vaimu ja (Jumala) tulega.
Tal on visklabidas käes ja ta puhastab oma rehealuse
(viide Vanale Testamendile) ning kogub oma nisud aita,
aga aganad põletab ta ära kustutamatu tulega."
Viimane Jeesuse ülesanne,
mida Ristija Johannes tsiteerib, on viimsest kohtumõistmisest.
Loeme, mida Ristija Johannes
ütles Jeesusele, kes tuli pärast tema juurde.
Jeesus tuli Galileast
Ristija Johannese juurde Jordani jõe juurde ristimisele.
Tean, kus see asub, sest olen inimesi Jordanis ristinud.
Olin Jordani ääres norrakast saadikuga,
kes resideerus Pariisis ning tema kahe õega.
Ristisime ühe õdedest.
Olin enne ristimist õpetanud evangeeliumi.
Õde, kes töötas Pariisi saatkonnas,
suunas mu tähelepanu lähedal olevale Iisraeli piirivalvurile.
Vaatasin ta poole ja õe sõnul oleksin võinud temaga rääkida.
Läksin tema juurde.
Ta hoidis relva, kuna oli tööl, kuid oli täiesti pisarates.
Küsisin, kas ta on pisarates minu räägitud sõnumist.
Ta jaatas heebrea keeles.
Küsisin, kas ta usub minu juttu.
Ta jaatas.
Seepeale küsisin,
kas ta tahaks saada andestust oma pattudele.
Ta jaatas.
Olin jutlustanud uuest lepingust.
Üks uue lepingu neljast tõotusest on,
et Jumal annab meile isiklikult juhiseid me mõtetesse ja südamesse.
Teiseks, Ta on me Jumal ning meist saab Tema rahvas.
Kolmandaks tunneme Teda, nii väikesed kui suured.
Jumala tundmine tähendab olla Temaga ühenduses.
See on hämmastav.
Kui oled ühenduses Tema rahu
armastuse ja usuga, on see täiesti võrratu.
See sõdur kuulis ja tahtis seda.
Ta mõistis, et see
on kättesaadav Püha Vaimuga ehk kõigekõrgema Vaimu läbi,
keda antakse meile jätkuvalt usu läbi Jeesusesse.
Ta tahtis seda.
Jordani jões olles kuulis ta, seda enne kui ristisin seda naist.
Küsisin, kas ta tahab,
et saaks vette maetud ja veest üles tulles elada elu,
täidetuna Püha Vaimu ning Jumala tule ja ligioluga.
See sõdur tahtis seda.
Neljandaks tõotuseks on, et Jumal andestab
kõik me tehtud patud ning otsustab need unustada.
Judaismis on juba pattude andeksandmine.
Võite sellest lugeda 3. ja 4. Moosese raamatust.
Jumal otsustab need unustada,
anda meile oma Püha Vaimu ning elada meiega ühenduses.
Sõbrad, see toimub üksnes uues lepingus.
See sõdur tahtis seda.
Juhtisin teda meeleparanduspalvesse.
Ta pühendas end seal Jumalale,
hoides samal ajal relva ning andes oma elu Jumalale.
Julgustasin teda
saama ristitud võimalikult kiiresti, kui ta lõpetab töö.
Loeme Jeesuse ütlust.
Matteuse 3:13-14: "Siis tuli Jeesus Galileast Jordani äärde,
et lasta ennast Johannesel ristida.
Aga Johannes püüdis teda
igati keelata: "Mul on vaja lasta ennast sinul ristida..""
Ta mõtles tule ja Püha Vaimuga ristimist.
"..ja sina tuled minu juurde!"
Jeesus vastas ning ütles temale:
"Olgu nüüd nii; sest nõnda on meie kohus täita kõike õigust."
Siis Johannes andis temale järele."
Miks ütles Jeesus seda?
Jeesus ei olnud preestri järglane.
Ta oli Jumala Poeg isa poolt
ja Maarja poeg, kes pärines Juuda suguharust.
Sellest tuleneb ka sõna juut.
Ta ei olnud leviit.
Ta pidi saama ristitud, et astuda oma preesterkonda.
Loeme, mis juhtus koheselt, kui ta sai ristitud.
"Kui nüüd Jeesus oli ristitud, tuli ta sedamaid veest välja.
Ja ennäe, taevad avanesid ja ta nägi Jumala Vaimu
laskuvat alla kui tuvi ja tulevat tema peale.
Ja vaata, taevast kostis hääl,
mis ütles: "See on minu armas Poeg, kellest mul on hea meel!""
Jeesus sai oma ristimisel
täidetud Püha Vaimuga hoopis teisel tasemel.
Mida juhtis Püha Vaim Teda pärast seda tegema?
Minema välja ja saama hingevaenlase poolt kiusatud.
Sõbrad, see on tõsi me kõigi osas.
Kui saame Püha Vaimuga täidetud,
juhib Jumal meid tegelema, millega oleme kiusatud.
Ära kaota julgust, kui tuled usule
ja oled eri asjadega kiusatud ning tunned end lahingu keskel.
Jumala arm ja Püha Vaim on sinus,
et anda sulle võimekus ületada iga kiusatus.
Seda öeldakse 1. Korintose 10:13.
Selle alusel ei ole ühtki kiusatust, milleks ei anna Jumal sulle armu.
Tegemist on Püha Vaimu väega, et võiksid sellest üle saada.
Võime õppida pöörduma Jumala poole abi saamiseks.
See on Jumala Sõna, mitte minu arvamus.
Jätkame.
Jeesus toob meile
hämmastava näite, kuidas inimesi armastada.
Mitte üksnes sõnadega vaid Ta tervendas rahvahulki
nagu loeme järgmisest, Matteuse 4. peatükist.
Palun kuula hoolega, sest tahan midagi öelda.
Me ei saa Jeesuse meetodit täiendada.
Ta ütles jüngritelegi,
et nad teeksid Tema tegusid ning armastaksid nagu Tema.
Ta ei öelnud, et nad
looksid uusi meetodeid vaid teeksid, mida Ta tegi.
Sama Püha Vaim tuleb sinusse, et anda sulle vägi.
Sellest võid lugeda Johannese 14:12.
Eesti keeles öeldakse: "Tõesti, tõesti."
Jeesus ütles, et tõesti-tõesti, kui Püha Vaim tuleb sinusse,
hakkad tegema sedasama, mis Tema ja isegi suuremaid.
Milliseid samu asju?
Inimeste surnust äratamine ning tervendamine.
Olen seda teinud, kuigi olen tavaline mees.
Olen lihtsalt palvetanud ning Jumal ise äratab nad surnust.
Olen teeninud ja Jumal on inimesi tervendanud.
Olen teinud Temaga koostööd.
Kasutasin Jeesuse nime ning sama saad ka sina teha.
Meil on vaja parandada meelt oma uskmatusest.
Ära vaata ümber ja ütle,
et ei tea kedagi, kes oleks saanud terveks.
Jumal kinnitab alati oma sõna inimeste tervendamisega.
Mitte et mul oleks eriline usk.
Minu usk on Jumala ustavuses, Tema Sõnas, muutumatus olemuses.
Sinagi võid usaldada, et Jumal teeb seda.
Eile olin sõbraga, keda ei olnud näinud 35 aastat.
Ta nimi on Steve Lightle.
Kui olin 1982. a vastabiellunu, sai Steve Lightle Jumalalt nägemuse
juutide väljarändest endisest NSVL-ist.
Miljonid tulevad Iisraeli.
Tegemist on osaline vabadus.
Peale selle tagakius, mille ajel naasevad paljud.
Ta rääkis seda sõnumit 1982. aastal Jeruusalemmas.
See oli esimene kord,
kui Jumal lubas tal aastaid tagasi nähtut rääkida.
Mina olin ainus, kellele ta pärast teenistust prohveteeris.
Ta ütles, et minust saab üks,
kes aitab sadadel tuhandetel juutidel väljuda endisest NSVL-ist.
Mul polnud aimugi, millest ta räägib.
1994. a nägin isegi kaht inglit nagu Steve mitu aastat enne.
Samal päeval,
mil ma nägin neid kaht inglit, kellest üks oli peaingel Miikael.
Need kaks inglit
algatasid ametnike ärkamisliikumise NSVL armees ja õhuväes.
Üks kolonel ja kolleegist major
ütlesid mulle mõne päeva pärast, et samal päeval,
mil nägin peaingel Miikaeli, olid nad ka näinud seda inglit
ning saanud temalt sõnumi, et peavad riskima oma eluga,
et aidata juutidel lahkuda tulevikus endisest NSVL-ist pilootidena.
Selle kohta on palju rääkida, mida teen järgmine kord.
Sain nii julgustatud, kui nägin eile siin Steve Lightle'i.
Ta rääkis siin, et Jumal peab alati oma lubadusi.
Ta andis lubaduse, et juudid tulevad tagasi Iisraeli.
Jumala Sõna on selge.
Enne kui juudid pole naasnud Iisraeli, et kohtuda Kristusega
Ta tagasitulekul, ei tule ka Kristus tagasi.
Iga juut maailmas ei pea tulema tagasi Iisraeli.
Siiski ootab Jumal, et juudid tuleksid tagasi kodumaale.
Nad on hakanud seda tegema.
Paljud siin Soomes on aidanud meil tuua juute Iisraeli.
Olen iisraellane ja tänan teid,
et paljud teist on aidanud juutidel tulla tagasi Iisraeli.
Jeesus annab selgelt mõista, mis juhtub enne, kui Ta tuleb tagasi.
Enne peab kuulutama evangeeliumi kõikidele rahvastele.
Sõbrad, ma ei tea, kuidas te elate oma elu.
Seda teab üksnes Jumal ja sina.
Tean, et Jeesus kutsub meid kõiki olema jüngrid.
Kes on jüngrid?
Need, kes saavad Jumalalt juhiseid ning on Talle sõnakuulelikud.
Meil on Jumala Sõnas põhijuhised.
Siiski on meil Püha Vaim
nagu öeldakse Johannese 14:26 ja 15:26.
Ta juhib meid kogu tõesse,
tuletades meelde kõike, mida Messias on meile juba õpetanud.
Ta juhib meid tõesse igas olukorras.
Kuidas armastas Jeesus inimesi?
Ta otsis Jumalat, et teada, mida Ta tahtis teha.
Püha Vaimu juhtimise läbi nägi ta, kuidas Jumal tahtis tervendada,
teha imesid, rääkida tõde, andestada iga inimese puhul.
Me võime Püha Vaimu läbi end treenida tegema sedasama.
Jeesus ei öelnud oma sõnu
vaid uuris pidevalt Isalt, mida kellelegi öelda.
Meiegi võime nii armastada.
Meis on sama Püha Vaim
ja võime õppida kuulama Isa, mida kellelegi öelda.
Selleks on teadmise- ja tarkusesõnad, prohveteeringud.
Samuti sõnad headusest ja andestusest.
Loodan, et mõistate.
Loeme edasi.
See juhtus pärast kui Ta tervendas tohutu hulga inimesi.
Matteuse 4:23 öeldakse,
et Jeesus tervendas igasugu tõvedest.
Jeesus tervendas rahvast igasugustest haigustest ja tõvedest.
Igaüks, kes tuli Jeesuse juurde, sai terveks.
Igaüks, kes tahtis, sai terveks.
Ta ei saatnud kunagi kedagi koju, et ta iseloom võiks areneda
ega öelnud, et nad vajavad seda haigust.
Mitte kunagi.
Igaüks, kes tuli Tema juurde.
Ta tervendas inimesi individuaalselt.
See oli neile väga isiklik.
Ta oli Püha Vaimu poolt juhitud ning meiegi võime olla.
Uurime edasi Johannese 14:12.
Jeesus ütles, et teeme sama, mis tema ja isegi suuremaid.
Milliseid suuremaid asju?
Märkasin, et Steve Lightle'l oli eile jalaga probleeme.
Küsisin, kas võin tema jala eest palvetada.
Ta ütles, et see on keeruline, sest tal ei ole enam seda.
Tal oli raudprotees ja -jalg.
Tean, et suurimad asjad, mida Jeesus silmas pidas,
on inimesed, kes on kaotanud jäseme,
samuti tänapäevased haigused, mida ei olnud Jeesuse ajal.
Sõdade ja lõhkekehade tõttu,
mille tõttu kaotavad inimesed jäsemeid.
Näeme enne Jeesuse tagasitulekut, kuidas inimestele kasvavad jäsemed.
Näeme neid suuremaid asju.
Loeme edasi Jumala Sõna.
Matteuse 5 räägib Jeesus üsna hämmastavaid asju.
Kõik, mida ta ütleb, on võrratu.
Tahan, et uuriksite 16. salmi.
"Nõnda paistku teie valgus inimeste ees,
et nad näeksid teie häid tegusid.."
Jumal ei ole meid kutsunud salaagentideks.
Lõpeta enda varjamine.
Ära saa vaid Püha Vaimuga täidetud vaid täitu nii Püha Vaimu kui tulega,
et teeksid inimeste ees häid tegusid, mida Jumal tahab, et teeksid.
Miks?
"Nõnda paistku teie valgus inimeste ees,
et nad näeksid teie häid tegusid
ja annaksid au teie Isale, kes on taevas."
Jeesus tahab, et taevane Isa saab austatud.
See juhtub, kui teeme, mida Temagi teeks.
Kuidas tead Jumala tahet?
See on Piiblis kirjas.
Kõik, mida Kristus teeks või ütleks, on ka Jumala tahe.
Lisaks võime õppida,
kuidas saada Jumalalt juhiseid ja tarkust.
Räägin sellest juba järgmises saates.
Järelejäänud 3 min jooksul tahan lugeda sellest,
et Jeesuse sõnul peaksime tegema oma häid tegusid avalikult.
Mida peaksime tegema salajas?
Palve, paastu ja annetamise.
Kõik muu on avalik.
Püha Vaim võib sind juhtida,
kui tegeled vabastusega, kus teed seda kellegagi eraldi.
Ütlen midagi.
Inimesed peavad Soomes nägema, kuidas inimesed saavad terveks.
Nad peavad ka ise saama terveks.
Mul oli purunenud alaselg.
Mu põlved on olnud katki ja mul oli süvenev silmahaigus,
mida ei saa arstide sõnul mitte kunagi muuta.
Mul oli raskeloomuline astma, mille tõttu surin pea kaks korda.
Peale selle 21 eri allergiat.
Peale selle trombid vasakus jalas,
mistõttu taheti mu jalg 15 aastat tagasi amputeerida.
Olen terve kõigest.
Olen saanud terveks ühest asjast teise järel.
Olen aastaid sellest nii palju õppinud.
See on Jumala tahe.
Ta on täna sama kui siin, kui ta oli Jeesuse kehas.
Sama Püha Vaim on ka meis.
Jumal tahab veel teha suuri tegusid.
Kuula, mida ütleb Jeesus.
"Ärge arvake, et ma olen tulnud Seadust või Prohveteid tühistama.
Ma ei ole tulnud neid tühistama vaid täitma.
Tõesti, ma ütlen teile,
ükski täpp ja ükski kriips ei kao Seadusest seni,
kuni taevas ja maa püsivad, kuni kõik, mis sündima peab, on sündinud."
Taeva ja maa hävimiseni, mis ei juhtu enne kui Jeesus naaseb.
Võite lugeda sellest 2. Peetruse 3. peatükist.
Selle maailma üle mõistetakse kohut tulega.
See maailm kaob ära ning tuleb uuenenud taevas ja maa.
Uus taevas ja uus maa, kus elab õigsus.
Kui Jeesus tuleb tagasi, kehtib täielik Jumala riik.
Seni kõik, mis on kirjutatud
Vanas ja Uues Testamendis, omab siiani kaalu.
Räägime sellest järgmises osas.
Lõpus loen 2. Timoteose 3:16.
Siin räägib Paulus.
"Kogu Pühakiri on Jumala sisendatud.."
Ta räägib Vanast Testamendist, sest Uut Testamenti ei olnud.
Uus Testament on samuti Jumala poolt inspireeritud.
Siin öeldakse, et kogu Pühakiri on Jumala sisendatud
ja kasulik õpetamiseks, noomimiseks, parandamiseks,
kasvatamiseks õiguses, et Jumala inimene oleks
täiesti varustatud ja valmis igale heale teole.
Sõbrad, meil on vaja nii Vana kui Uut Testamenti.
Järgmises saates räägime lähemalt Vanast Testamendist.
Jumal õnnistagu ja kaitsku sind.
Tänan, et olid meiega sel ajal.
Näeme järgmises saates.
AVASTUSRETKED JUMALA SÕNAS
Tere, olen Rory Kaye.
TV7 on andnud mulle eesõiguse õpetada teile Jumala Sõna.
Antud teenistus on üks maailma pühendunuim teenistus, mida tean,
mis edastab inimestele evangeeliumi ja head õpetust.
2. Korintlaste 8 öeldakse,
kuidas inimesed annavad rõõmuga ka oma suurtes kannatustes.
2. Korintose 9 seisab: "Aga pange tähele:
kes kasinasti külvab, see lõikab ka kasinasti,
ja kes rohkesti külvab, see lõikab ka rohkesti."
Julgustan sind andma selle teenistuse jaoks.
Külvad seda heale pinnasele ja Jumal täidab su vajadused samuti.
Tänan.
Taevas TV7 arvelduskontod: Swedbank EE052200221048388411 SEB EE441010220109461019 Saaja: Taevas TV7
Tõlge: Mailis Mägi